Ихрек Режеб

Ихрек Режеб (1680—1760) — алакьунар авай мазан ва шаир — виликан Самур округдин (гилан Рутул район) Ихрекрин хуьре тахминан XVII виш йисан эхирда дидедиз хьана. Шаирдин аял вахтар хайи хуьре ва ханарин меркез хьайи Илисуда акъатна. == Уьмуьрдин рехъ == ГъвечӀи чӀавалай поэзиядал ва музыкадал рикӀ алаз чӀехи хьайи Режеба лап фад шиирар туькӀуьриз башламишна. Адан эсерра зегьметчи халкьдин дерди-баладикай, муьгьуьббатдикай, классрин алакъайрикай ихтилат кхвезва. Режебан «Инсан ава», «Севдуьгуьм», «Дегишдач», «Кьве хал», ва маса шииррай аквазвайвал, шаирди зегьметчийриз къуллугъ авуна. Иниз килигна халкьди, «Гьахъ ашукь» лагьана, вичин патай шаирдиз авай гьуьрмет къалурзавай лакӀабни ганай. «Гьахъ ашукь», «Куьр» Режеб лугьуз, шаир, Дагъустанда хьиз, Азербайжандани машгьур тир. Кесибрин дердер, гъамар ва умудар ачухарзавай Режебан чӀалар, гзаф вахтара сиверай-сивериз къвез, халкьдин арада яшамиш жезвай. Анжах советрин девирда адан шиирар печатдиз акъатна ва халкьдин шаирдин яратмишунар ахтармишна. Режеб тахминан 1760 йисуз йисан юкьвара Ихрекрин хуьре кечмиш хьана.Гь. Гьашаров «Лезгийрин революциядин вилик квай девиррин литература», Махачкала, Дагучпедгиз, 1990 == Баянар == Категория:Лезги шаирар